Byrettens dom stadfæstes med den ændring, at tiltalte frakendes førerretten betinget på vilkår, at tiltalte i en prøvetid på 3 år regnet fra denne ankedom ikke fører motordrevet køretøj... Vis mere
Ret: Østre Landsret (2. instans)
Faggruppe: Straffesag — Bødesag
Sagsemner: Færdsel;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 20. oktober 2011 af Østre Landsrets 3. afdeling

(landsdommerne Hans Chr. Thomsen, Ejler Bruun og Anne Schultz-Nielsen (kst.)

3. afd. a.s. nr. S-2172-11:

Anklagemyndigheden

mod

Tiltalte

(CPR nr. (Født 1967))

(advokat Bjørn M. Caning, besk.)

Glostrup Rets dom af 22. juni 2011 (15-7338/2009) er anket af Tiltalte med endelig påstand

om formildelse, således at frakendelsen af førerretten sker betinget.

Anklagemyndigheden har påstået stadfæstelse.

Tiltalte har i landsretten forklaret, at han var klar over, at han havde nogle klip i kørekortet.

Han husker dog intet nærmere om det forhold, der skulle være begået den 7. oktober 2005,

og han var ikke klar over, at han forud for kørslen 18. august 2009 stod til en betinget fra-

kendelse.

Landsrettens begrundelse og resultat

Bødestraffen findes passende.



/

- 2 -

De 3 tidligere afgørelser skal i sig selv medføre en betinget frakendelse, jf. færdselslovens

§ 125, stk. 2, og kørslen den 18. august 2009 skal ligeledes medføre en betinget frakendel-

se, jf. lovens § 125, stk. 1, nr. 3. Efter lovens § 126, stk. 1, nr. 7, skal tiltalte herefter som

udgangspunkt frakendes førerretten ubetinget.

Da tiltalte som følge af anklagemyndighedens mangelfulde påstand ikke blev frakendt fø-

rerretten ved afgørelsen af 21. april 2008, og påstand herom først kan antages at være ned-

lagt i forbindelse med tiltalen i september 2009, findes der at foreligge særlig formildende

omstændigheder, jf. lovens § 126, stk. 2.

Landsretten stadfæster derfor dommen med den ændring, at frakendelsen gøres betinget

som nedenfor bestemt.

T h i  k e n d e s  f o r  r e t :

Byrettens dom i sagen mod Tiltalte stadfæstes med den ændring, at tiltalte frakendes

førerretten betinget på vilkår, at tiltalte i en prøvetid på 3 år regnet fra denne ankedom ikke

fører motordrevet køretøj under sådanne omstændigheder, at førerretten skal frakendes.

Statskassen skal betale sagens omkostninger for landsretten.   



/